Philip Bjørnå Berntsen

Philip Bjørnå Berntsen (født 13. desember 1989) er en norsk friidrettsutøver, som driver med sprint. 

 Meritter 
I 2007 deltok han i junior-EM i friidrett. Her tangerte han sin personlige rekord på 10,76 på 100 meter, men greide ikke å kvalifisere seg til semifinalen. På 200 meter løp han på 21,75 i forsøket og 21,92 i semifinalen, men greide ikke å kvalifisere seg til finalen.Østlandets blad – Satte pers i "blinde" Dette året fikk han sølv på 100 meter og bronse på 200 meter i NM i friidrett. 

Han deltok på både 100 og 200 meter i junior-VM i friidrett 2008. Han løp 200 meter på 21,99, men kvalifiserte seg ikke til semifinale. Hans personlige rekord var da på 21,53. På 100 meter løp han på 10,74, men ble også der slått ut i innledende runde.Adressa.no – Årsbeste var ikke nok for Bjørnå Berntsen

I NM i friidrett 2010 fikk han gull på 100 meter, med tiden 10,80. I EM i friidrett 2010 deltok han på 4 x 100 meter stafett, sammen Tormod Hjortnæs Larsen, Christian Settemsli Mogstad og Jaysuma Saidy Ndure. De løp på 40,04 sekunder i innledningsheatet, og gikk ikke videre til finalen. De fikk 10. beste tid i innledningsheatene. 

Han fikk bronse på 60 meter i NM i friidrett innendørs 2011, bak Tormod Hjortnæs Larsen og Paul Anders Holte, og gull på 100 meter i NM i friidrett 2012 i Kristiansand. 

 Medaljer i norske mesterskap 
Plassering Øvelse ÅrGull  100 meter  2010, 2012Gull  60 meter innendørs  2013Gull  4x100 meter stafett  2011Gull  4x200 meter stafett innendørs  2011Sølv  100 meter  2007Sølv  60 meter innendørs  2012Bronse  200 meter  2007Bronse  60 meter innendørs  2006, 2011

 Referanser 
friidrett.no: NM 100 meter menn. 
friidrett.no: NM 200 meter menn. 
friidrett.no: NM 60 meter innendørs menn. 

 Eksterne lenker 


Kategori:Norske sprintere
Kategori:Friidrettsutøvere for IK Tjalve
Kategori:Norgesmestere i friidrett
Kategori:Fødsler i 1989